Ek wil dan graag vir julle terugvoer gee ten opsigte van julle spannetjie wat vir ons van so groot hulp was. Maretha, vir jou baie dankie want vandat ons van dag een af gesels het, was dinge aan die rol en die laaste ding wat ek kan kla oor, was die prys. Ek het ander pryse ook gekry en glo my, hulle was amper ‘n kwart duurder gewees as julle. En dan gaan ek verder, JH Retief Transport het al in die verlede my trek gedoen en die diens wat ek destyds al gekry het, was uit die boonste rakke gewees. Dus was daar nie ‘n keuse vir wie ek anders sou genader het om ons trek te doen nie.
Ek wil net vir julle bedank vir die puik diens wat ek ontvang het vanaf JH RETIEF VERVOER, met die trek vanaf George na Paarl.
Baie dankie vir die goeie diens wat ek van julle ontvang het! Ek sal julle defnitief aanbeveel waar nodig.
Hier moet ek veral vir Swys en sy span komplimenteer vir die hulp en goeie diens. Die gemaklike en tegemoetkomende manier waarop hulle ons bygestaan het, het voorwaar gehelp om van die stres te verlig.
Sedert ons eerste versoek vir ‘n Kwotasie tot die laaste “tot siens” is ons met vriendelikheid en ‘n glimlag omvou. In die kantoor was dit jy, Estelle, Martie en Morne wat ons gekontak het en reelings getref het. Met groot geduld is ons vrae beantwoord. Toe Morne ons gekontak het om die tyd vir die laai van die trek te bevestig, het hy gese dit sal tussen 08:00 en 09:00 wees en sowaar, die trek was 08:10 by die oplaai punt.
In die soeke na die REGTE keuse vir ‘n Kontrakteur, het ons begin rond bel en vra vir verwysings en aanbeveelings.Die naam van J.H.RETIEF het opgekom.
Klaas het my heeltyd gerus gestel en die versekering gegee dat ek nie hoef bekommerd te wees nie,want hy en die span sal sorg vir ALLES.
Ek sluit af deur aan ALMAL by J.H.Retief te bedank vir die besonderse en Profesionele diens en behandeling wat ek en my vrou ontvang het om hierdie moeilike proses agter die rug te kon kry.